plato-philosophy.politicus 297
ὥσπερ ὁ κυβερνήτης τὸ τῆς νεὼς καὶ ναυτῶν ἀεὶ συμφέρον παραφυλάττων , οὐ γράμματα τιθεὶς ἀλλὰ τὴν τέχνην νόμον παρεχόμενος , σῴζει τοὺς συνναύτας , οὕτω καὶ κατὰ τὸν αὐτὸν τρόπον τοῦτον παρὰ τῶν οὕτως ἄρχειν δυναμένων ὀρθὴ γίγνοιτʼ ἂν πολιτεία , τὴν τῆς τέχνης ῥώμην τῶν νόμων παρεχομένων κρείττω ; καὶ πάντα ποιοῦσι τοῖς ἔμφροσιν ἄρχουσιν οὐκ ἔστιν ἁμάρτημα , μέχριπερ ἂν ἓν μέγα φυλάττωσι , τὸ μετὰ νοῦ καὶ τέχνης δικαιότατον ἀεὶ διανέμοντες τοῖς ἐν τῇ πόλει σῴζειν τε αὐτοὺς οἷοί τε ὦσιν καὶ ἀμείνους ἐκ χειρόνων ἀποτελεῖν κατὰ τὸ δυνατόν ; οὐκ ἔστʼ ἀντειπεῖν παρά γε ἃ νῦν εἴρηται . καὶ μὴν πρὸς ἐκεῖνα οὐδὲ ἀντιρρητέον . τὰ ποῖα εἶπες ; ὡς οὐκ ἄν ποτε πλῆθος οὐδʼ ὡντινωνοῦν τὴν τοιαύτην λαβὸν ἐπιστήμην οἷόν τʼ ἂν γένοιτο μετὰ νοῦ διοικεῖν πόλιν , ἀλλὰ περὶ σμικρόν τι καὶ ὀλίγον καὶ τὸ ἕν ἐστι ζητητέον τὴν μίαν ἐκείνην πολιτείαν τὴν ὀρθήν , τὰς δʼ ἄλλας μιμήματα θετέον , ὥσπερ καὶ ὀλίγον πρότερον ἐρρήθη , τὰς μὲν ἐπὶ τὰ καλλίονα , τὰς δʼ ἐπὶ τὰ αἰσχίω μιμουμένας ταύτην . πῶς τί τοῦτʼ εἴρηκας ; οὐδὲ γὰρ ἄρτι δῆθεν κατέμαθον τὸ περὶ τῶν μιμημάτων . καὶ μὴν οὐ φαῦλόν γε , ἂν κινήσας τις τοῦτον τὸν λόγον αὐτοῦ καταβάλῃ καὶ μὴ διελθὼν ἐνδείξηται τὸ νῦν γιγνόμενον ἁμάρτημα περὶ αὐτό . ποῖον δή ; τοιόνδε τι δεῖ γε ζητεῖν , οὐ πάνυ σύνηθες οὐδὲ ῥᾴδιον ἰδεῖν · ὅμως μὴν πειρώμεθα λαβεῖν αὐτό . φέρε γάρ · ὀρθῆς ἡμῖν μόνης οὔσης ταύτης τῆς πολιτείας ἣν εἰρήκαμεν , οἶσθʼ ὅτι τὰς ἄλλας δεῖ τοῖς ταύτης συγγράμμασι χρωμένας οὕτω σῴζεσθαι , δρώσας τὸ νῦν ἐπαινούμενον , καίπερ οὐκ ὀρθότατον ὄν ; τὸ ποῖον ; τὸ παρὰ τοὺς νόμους μηδὲν μηδένα τολμᾶν ποιεῖν τῶν ἐν τῇ πόλει , τὸν τολμῶντα δὲ θανάτῳ ζημιοῦσθαι καὶ πᾶσι τοῖς ἐσχάτοις . καὶ τοῦτʼ ἔστιν ὀρθότατα καὶ κάλλιστʼ ἔχον ὡς δεύτερον , ἐπειδὰν τὸ πρῶτόν τις μεταθῇ τὸ νυνδὴ ῥηθέν · ᾧ δὲ τρόπῳ γεγονός ἐστι τοῦτο ὃ δὴ δεύτερον ἐφήσαμεν , διαπερανώμεθα . ἦ γάρ ; πάνυ μὲν οὖν . εἰς δὴ τὰς εἰκόνας ἐπανίωμεν πάλιν , αἷς ἀναγκαῖον ἀπεικάζειν ἀεὶ τοὺς βασιλικοὺς ἄρχοντας . ποίας ; τὸν γενναῖον κυβερνήτην καὶ τὸν ἑτέρων πολλῶν ἀντάξιον ἰατρόν . κατίδωμεν γὰρ δή τι σχῆμα ἐν τούτοις αὐτοῖς πλασάμενοι . ποῖόν τι ;
Lemmas: ὥσπερ ὁ κυβερνήτης ὁ ὁ ναῦς καί ναύτης ἀεί συμφέρω παραφυλάσσω , οὐ γράμμα τίθημι ἀλλά ὁ τέχνη νόμος παρέχω , σῴζω ὁ συνναύτης , οὕτως καί κατά ὁ αὐτός τρόπος οὗτος παρά ὁ οὕτως ἄρχω δύναμαι ὀρθός γίγνομαι ἄν πολιτεία , ὁ ὁ τέχνη ῥώμη ὁ νόμος παρέχω κρατύς ; καί πᾶς ποιέω ὁ ἔμφρων ἄρχω οὐ εἰμί ἁμάρτημα , μέχρι ἄν εἷς μέγας φυλάσσω , ὁ μετά νόος καί τέχνη δίκαιος ἀεί διανέμω ὁ ἐν ὁ πόλις σῴζω τε αὐτός οἷος τε εἰμί καί ἀγαθός ἐκ κακός ἀποτελέω κατά ὁ δυνατός ; οὐ εἰμί ἀντιλέγω παρά γε ὅς νῦν λέγω . καί μήν πρός ἐκεῖνος οὐδέ ἀντιρρητέον . ὁ ποῖος λέγω ; ὡς οὐ ἄν ποτέ πλῆθος οὐδέ ὅστις ὁ τοιοῦτος λαμβάνω ἐπιστήμη οἷος τε ἄν γίγνομαι μετά νόος διοικέω πόλις , ἀλλά περί μικρός τις καί ὀλίγος καί ὁ εἷς εἰμί ζητέω ὁ εἷς ἐκεῖνος πολιτεία ὁ ὀρθός , ὁ δέ ἄλλος μίμημα τίθημι , ὥσπερ καί ὀλίγος πρότερος λέγω , ὁ μέν ἐπί ὁ καλός , ὁ δέ ἐπί ὁ αἰσχρός μιμέομαι οὗτος . πῶς τίς οὗτος λέγω ; οὐδέ γάρ ἄρτι δῆθεν καταμανθάνω ὁ περί ὁ μίμημα . καί μήν οὐ φαῦλος γε , ἐάν κινέω τις οὗτος ὁ λόγος αὐτός καταβάλλω καί μή διέρχομαι ἐνδείκνυμι ὁ νῦν γίγνομαι ἁμάρτημα περί αὐτός . ποῖος δή ; τοιόσδε τις δέω γε ζητέω , οὐ πάνυ συνήθης οὐδέ ῥᾴδιος ὁράω · ὅμως μήν πειράω λαμβάνω αὐτός . φέρω γάρ · ὀρθός ἐγώ μόνος εἰμί οὗτος ὁ πολιτεία ὅς λέγω , οἶδα ὅτι ὁ ἄλλος δέω ὁ οὗτος σύγγραμμα χράω οὕτως σῴζω , δράω ὁ νῦν ἐπαινέω , καίπερ οὐ ὀρθός εἰμί ; ὁ ποῖος ; ὁ παρά ὁ νόμος μηδείς μηδείς τολμάω ποιέω ὁ ἐν ὁ πόλις , ὁ τολμάω δέ θάνατος ζημιόω καί πᾶς ὁ ἔσχατος . καί οὗτος εἰμί ὀρθός καί καλός ἔχω ὡς δεύτερος , ἐπειδάν ὁ πρῶτος τις μετατίθημι ὁ νυνδί λέγω · ὅς δέ τρόπος γίγνομαι εἰμί οὗτος ὅς δή δεύτερος φημί , διαπεριάνω . ἦ γάρ ; πάνυ μέν οὖν . εἰς δή ὁ εἰκών ἐπανίημι πάλιν , ὅς ἀναγκαῖος ἀπεικάζω ἀεί ὁ βασιλικός ἄρχω . ποῖος ; ὁ γενναῖος κυβερνήτης καί ὁ ἕτερος πολύς ἀντάξιος ἰατρός . κατοράω γάρ δή τις σχῆμα ἐν οὗτος αὐτός πλάσσω . ποῖος τις ;